CELEX: 32018R1981
Language: sl
Date: 2018-12-13 00:00:00
Title: Izvedbena uredba Komisije (EU) 2018/1981 z dne 13. decembra 2018 o obnovitvi odobritve aktivnih snovi bakrovih spojin kot kandidatk za zamenjavo v skladu z Uredbo (ES) št. 1107/2009 Evropskega parlamenta in Sveta o dajanju fitofarmacevtskih sredstev v promet ter o spremembi Priloge k Izvedbeni uredbi Komisije (EU) št. 540/2011 (Besedilo velja za EGP.)

14.12.2018   
               
               
                  SL
               
               
                  Uradni list Evropske unije
               
               
                  L 317/16
               
            
         IZVEDBENA UREDBA KOMISIJE (EU) 2018/1981
         z dne 13. decembra 2018
         o obnovitvi odobritve aktivnih snovi bakrovih spojin kot kandidatk za zamenjavo v skladu z Uredbo (ES) št. 1107/2009 Evropskega parlamenta in Sveta o dajanju fitofarmacevtskih sredstev v promet ter o spremembi Priloge k Izvedbeni uredbi Komisije (EU) št. 540/2011
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (ES) št. 1107/2009 Evropskega parlamenta in Sveta z dne 21. oktobra 2009 o dajanju fitofarmacevtskih sredstev v promet in razveljavitvi direktiv Sveta 79/117/EGS in 91/414/EGS (1) ter zlasti člena 24 v povezavi s členom 20(1) Uredbe,
         ob upoštevanju naslednjega:
         
                     (1)
                  
                  
                     Bakrove spojine so bile z Direktivo Komisije 2009/37/ES (2) vključene v Prilogo I k Direktivi Sveta 91/414/EGS (3) kot aktivne snovi.
                  
               
                     (2)
                  
                  
                     Aktivne snovi, vključene v Prilogo I k Direktivi 91/414/EGS, se štejejo za odobrene v skladu z Uredbo (ES) št. 1107/2009 in so navedene v delu A Priloge k Izvedbeni uredbi Komisije (EU) št. 540/2011 (4).
                  
               
                     (3)
                  
                  
                     Odobritev aktivnih snovi bakrove spojine, kot je določena v delu A Priloge k Izvedbeni uredbi (EU) št. 540/2011, preneha veljati 31. januarja 2019.
                  
               
                     (4)
                  
                  
                     Zahtevek za obnovitev odobritve bakrovih spojin je bil predložen v skladu s členom 1 Izvedbene uredbe Komisije (EU) št. 844/2012 (5) v roku, določenem v navedenem členu.
                  
               
                     (5)
                  
                  
                     Vlagatelj je v skladu s členom 6 Izvedbene uredbe (EU) št. 844/2012 predložil dopolnilno dokumentacijo. Država članica poročevalka je zahtevek ocenila kot popoln.
                  
               
                     (6)
                  
                  
                     Država članica poročevalka je pripravila poročilo o oceni obnovitve v posvetovanju z državo članico soporočevalko ter ga 16. decembra 2016 predložila Evropski agenciji za varnost hrane (v nadaljnjem besedilu: Agencija) in Komisiji.
                  
               
                     (7)
                  
                  
                     Agencija je poročilo o oceni obnovitve poslala vložniku in državam članicam, da bi predložili pripombe, ter prejete pripombe posredovala Komisiji. Agencija je tudi javnosti zagotovila dostop do povzetka dopolnilne dokumentacije.
                  
               
                     (8)
                  
                  
                     Komisiji je 20. decembra 2017 predložila svoje sklepe (6) o tem, ali se za bakrove spojine lahko pričakuje, da bodo izpolnjevale merila za odobritev iz člena 4 Uredbe (ES) št. 1107/2009. Komisija je osnutek poročila o obnovitvi bakrovih spojin 25. maja 2018 predložila Stalnemu odboru za rastline, živali, hrano in krmo.
                  
               
                     (9)
                  
                  
                     Vlagatelju je bilo omogočeno, da predloži pripombe na osnutek poročila o obnovitvi.
                  
               
                     (10)
                  
                  
                     V zvezi z eno ali več reprezentativnimi rabami vsaj enega sredstva za vsako od bakrovih spojin je bilo ugotovljeno, da so merila za odobritev iz člena 4 Uredbe (ES) št. 1107/2009 izpolnjena. Zato je primerno obnoviti odobritev bakrovih spojin.
                  
               
                     (11)
                  
                  
                     Ocena tveganja za obnovitev odobritve bakrovih spojin temelji na omejenem številu reprezentativnih uporab, ki pa ne omejujejo uporab, za katere se za fitofarmacevtska sredstva, ki vsebujejo bakrove spojine, lahko registrirajo. Zato je primerno, da se omejitev na uporabo navedene snovi samo kot fungicida in baktericida odpravi.
                  
               
                     (12)
                  
                  
                     Vendar Komisija meni, da so snovi bakrove spojine kandidatke za zamenjavo v skladu s členom 24 Uredbe (ES) št. 1107/2009. Bakrove spojine so obstojne in strupene snovi v skladu s točkama 3.7.2.1 in 3.7.2.3 Priloge II k Uredbi (ES) št. 1107/2009, saj je njihova razpolovna doba v tleh daljša od 120 dni, dolgoročna koncentracija, pri kateri niso bili opaženi učinki na sladkovodne organizme, pa je manjša od 0,01 mg/l. Bakrove spojine zato izpolnjujejo pogoj iz druge alinee točke 4 Priloge II k Uredbi (ES) št. 1107/2009.
                  
               
                     (13)
                  
                  
                     Zato je primerno obnoviti odobritev bakrovih spojin kot kandidatk za zamenjavo v skladu s členom 24 Uredbe (ES) št. 1107/2009.
                  
               
                     (14)
                  
                  
                     V skladu s členom 14(1) Uredbe (ES) št. 1107/2009 v povezavi s členom 6 Uredbe ter ob upoštevanju sedanjih znanstvenih in tehničnih dognanj pa je treba vključiti nekatere pogoje in omejitve.
                  
               
                     (15)
                  
                  
                     Zlasti je primerno omejiti uporabo fitofarmacevtskih sredstev, ki vsebujejo bakrove spojine, na najvišjo stopnjo uporabe 28 kg/ha bakra v obdobju 7 let (tj. povprečno 4 kg/ha/leto), da se čim bolj zmanjša potencialno kopičenje v tleh in izpostavljenost za neciljne organizme, pri čemer se upoštevajo kmetijsko-podnebni pogoji, ki se v državah članicah pojavljajo v rednih časovnih presledkih in povzročajo porast glivičnega pritiska. Države članice bi morale pri registraciji sredstev upoštevati nekatera vprašanja in si prizadevati za čim večje znižanje stopenj uporabe.
                  
               
                     (16)
                  
                  
                     Prav tako je primerno omejiti najvišjo vsebnost nekaterih toksikološko problematičnih nečistoč.
                  
               
                     (17)
                  
                  
                     Prilogo k Izvedbeni uredbi (EU) št. 540/2011 bi bilo zato treba ustrezno spremeniti.
                  
               
                     (18)
                  
                  
                     Z Izvedbeno uredbo Komisije (EU) 2018/84 (7) je bilo podaljšano obdobje odobritve bakrovih spojin do 31. januarja 2019, da bi se omogočil zaključek postopka obnovitve pred prenehanjem njihovih odobritev. Vendar ker je bil sklep o obnovitvi sprejet pred podaljšanim datumom poteka veljavnosti odobritve, bi se ta uredba morala uporabljati od 1. januarja 2019.
                  
               
                     (19)
                  
                  
                     Ukrepi iz te uredbe so v skladu z mnenjem Stalnega odbora za rastline, živali, hrano in krmo –
                  
               SPREJELA NASLEDNJO UREDBO:
         
            Člen 1
            Obnovitev odobritve aktivnih snovi kot kandidatk za zamenjavo
            Odobritev aktivnih snovi bakrove spojine kot kandidatk za zamenjavo se obnovi, kot je določeno v Prilogi I.
         
         
            Člen 2
            Spremembe Izvedbene uredbe (EU) št. 540/2011
            Priloga k Izvedbeni uredbi (EU) št. 540/2011 se spremeni v skladu s Prilogo II k tej uredbi.
         
         
            Člen 3
            Začetek veljavnosti in datum začetka uporabe
            Ta uredba začne veljati tretji dan po objavi v Uradnem listu Evropske unije.
            Uporablja se od 1. januarja 2019.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 13. decembra 2018
            
               
                  Za Komisijo
               
               
                  Predsednik
               
               Jean-Claude JUNCKER
            
         
         
            (1)  UL L 309, 24.11.2009, str. 1.
         
            (2)  Direktiva Komisije 2009/37/ES z dne 23. aprila 2009 o spremembi Direktive Sveta 91/414/EGS zaradi vključitve klormekvata, bakrovih spojin, propakvizafopa, kvizalofopa-P, teflubenzurona in zeta-cipermetrina kot aktivnih snovi (UL L 104, 24.4.2009, str. 23).
         
            (3)  Direktiva Sveta 91/414/EGS z dne 15. julija 1991 o dajanju fitofarmacevtskih sredstev v promet (UL L 230, 19.8.1991, str. 1).
         
            (4)  Izvedbena uredba Komisije (EU) št. 540/2011 z dne 25. maja 2011 o izvajanju Uredbe (ES) št. 1107/2009 Evropskega parlamenta in Sveta glede seznama registriranih aktivnih snovi (UL L 153, 11.6.2011, str. 1).
         
            (5)  Izvedbena uredba Komisije (EU) št. 844/2012 z dne 18. septembra 2012 o opredelitvi določb, potrebnih za izvedbo postopka podaljšanja odobritve aktivnih snovi, kot je določeno z Uredbo (ES) št. 1107/2009 Evropskega parlamenta in Sveta o dajanju fitofarmacevtskih sredstev v promet (UL L 252, 19.9.2012, str. 26).
         
            (6)  EFSA (Evropska agencija za varnost hrane), 2018. Sklep o strokovnem pregledu ocene tveganja pesticidov z aktivno snovjo bakrove spojine. EFSA Journal 2018;16(1):5152.
         
            (7)  Izvedbena uredba Komisije (EU) 2018/84 z dne 19. januarja 2018 o spremembi Izvedbene uredbe (EU) št. 540/2011 v zvezi s podaljšanjem obdobij odobritve za aktivne snovi klorpirifos, klorpirifos-metil, klotianidin, bakrove spojine, dimoksistrobin, mankozeb, mekoprop-P, metiram, oksamil, petoksamid, propikonazol, propineb, propizamid, piraklostrobin in zoksamid (UL L 16, 20.1.2018, str. 8).
      
      
         
            PRILOGA I
            
                        Splošno ime, identifikacijska številka
                     
                     
                        Ime po IUPAC
                     
                     
                        Čistost (1)
                        
                     
                     
                        Uveljavitev
                     
                     
                        Veljavnost registracije
                     
                     
                        Posebne določbe
                     
                  
                        bakrove spojine:
                     
                     
                         
                     
                     
                         
                     
                     
                        1. januar 2019
                     
                     
                        31. december 2025
                     
                     
                        Odobrijo se samo uporabe, pri katerih je skupna uporaba bakra na hektar v obdobju 7 let največ 28 kg.
                        Za izvajanje enotnih načel iz člena 29(6) Uredbe (ES) št. 1107/2009 se upoštevajo ugotovitve iz poročila o pregledu bakrovih spojin ter zlasti dodatka I in II k poročilu.
                        V svoji celoviti oceni morajo biti države članice zlasti pozorne na:
                        
                                    —
                                 
                                 
                                    varnost izvajalcev, delavcev in drugih navzočih oseb ter zagotoviti, da je v pogojih uporabe po potrebi predpisana uporaba ustrezne osebne zaščitne opreme in drugih ukrepov za zmanjšanje tveganja, kot je primerno;
                                 
                              
                                    —
                                 
                                 
                                    zaščito vode in neciljnih organizmov. V zvezi s temi opredeljenimi tveganji se po potrebi uporabijo ukrepi za zmanjšanje tveganja, kot so varovalni pasovi;
                                 
                              
                                    —
                                 
                                 
                                    količino uporabljene aktivne snovi in zagotoviti, da registrirane količine odmerkov in število tretiranj ne presegajo tega, kar je potrebno za doseganje želenega učinka ter ne povzročajo nesprejemljivega vpliva na okolje ob upoštevanju vrednosti ozadja bakra na mestu nanosa in, kjer so informacije na voljo, vnosa bakra iz drugih virov. Države članice se lahko zlasti odločijo določiti najvišjo letno stopnjo uporabe, ki ne presega 4 kg/ha bakra.
                                 
                              
                  
                        bakrov hidroksid št. CAS 20427-59-2 št. CIPAC 44.305
                     
                     
                        bakrov (II) hidroksid
                     
                     
                        ≥ 573 g/kg
                     
                  
                        bakrov oksiklorid št. CAS 1332-65-6 ali 1332-40-7 št. CIPAC 44.602
                     
                     
                        dibakrov klorid trihidroksid
                     
                     
                        ≥ 550 g/kg
                     
                  
                        bakrov oksid št. CAS 1317-39-1 št. CIPAC 44.603
                     
                     
                        bakrov oksid
                     
                     
                        ≥ 820 g/kg
                     
                  
                        bordojska mešanica št. CAS 8011-63-0 št. CIPAC 44.604
                     
                     
                        ni dodeljena
                     
                     
                        ≥ 245 g/kg
                     
                  
                        trivalentni bakrov sulfat št. CAS 12527-76-3 št. CIPAC 44.306
                     
                     
                        ni dodeljena
                     
                     
                        ≥ 490 g/kg
                        Naslednje nečistoče ne smejo presegati naslednjih vrednosti:
                        
                                     
                                 
                                 
                                    arzen največ 0,1 mg/g Cu
                                 
                              
                                     
                                 
                                 
                                    kadmij največ 0,1 mg/g Cu
                                 
                              
                                     
                                 
                                 
                                    svinec največ 0,3 mg/g Cu
                                 
                              
                                     
                                 
                                 
                                    nikelj največ 1 mg/g Cu
                                 
                              
                                     
                                 
                                 
                                    kobalt največ 3 mg/kg
                                 
                              
                                     
                                 
                                 
                                    živo srebro največ 5 mg/kg
                                 
                              
                                     
                                 
                                 
                                    krom največ 100 mg/kg
                                 
                              
                                     
                                 
                                 
                                    antimon največ 7 mg/kg
                                 
                              
                  
               (1)  Več podrobnosti o aktivni snovi in njenih lastnostih je na voljo v poročilu o pregledu.
         
      
      
         
            PRILOGA II
            Priloga k Izvedbeni uredbi (EU) št. 540/2011 se spremeni:
            
                        (1)
                     
                     
                        v delu A se vnos 277 za bakrove spojine črta;
                     
                  
                        (2)
                     
                     
                        v delu E se doda naslednji vnos:
                        
                                    Št.
                                 
                                 
                                    Splošno ime, identifikacijska številka
                                 
                                 
                                    Ime po IUPAC
                                 
                                 
                                    Čistost (1)
                                    
                                 
                                 
                                    Uveljavitev
                                 
                                 
                                    Veljavnost registracije
                                 
                                 
                                    Posebne določbe
                                 
                              
                                    „10
                                 
                                 
                                    bakrove spojine:
                                 
                                 
                                     
                                 
                                 
                                     
                                 
                                 
                                    1. januar 2019
                                 
                                 
                                    31. december 2025
                                 
                                 
                                    Odobrijo se samo uporabe, pri katerih je skupna uporaba bakra na hektar v obdobju 7 let največ 28 kg.
                                    Za izvajanje enotnih načel iz člena 29(6) Uredbe (ES) št. 1107/2009 se upoštevajo ugotovitve iz poročila o pregledu bakrovih spojin ter zlasti dodatka I in II k poročilu.
                                    V svoji celoviti oceni morajo biti države članice zlasti pozorne na:
                                    
                                                —
                                             
                                             
                                                varnost izvajalcev, delavcev in drugih navzočih oseb, ter zagotoviti, da je v pogojih uporabe po potrebi predpisana uporaba ustrezne osebne zaščitne opreme in drugih ukrepov za zmanjšanje tveganja, kot je primerno;
                                             
                                          
                                                —
                                             
                                             
                                                zaščito vode in neciljnih organizmov. V zvezi s temi opredeljenimi tveganji se po potrebi uporabijo ukrepi za zmanjšanje tveganja, kot so varovalni pasovi;
                                             
                                          
                                                —
                                             
                                             
                                                količino uporabljene aktivne snovi in zagotoviti, da registrirane količine odmerkov in število tretiranj ne presegajo tega, kar je potrebno za doseganje želenega učinka ter ne povzročajo nesprejemljivega vpliva na okolje ob upoštevanju vrednosti ozadja bakra na mestu nanosa in, kjer so informacije na voljo, vnosa bakra iz drugih virov. Države članice se lahko zlasti odločijo določiti najvišjo letno stopnjo uporabe, ki ne presega 4 kg/ha bakra.“
                                             
                                          
                              
                                    bakrov hidroksid št. CAS: 20427–59–2 št. CIPAC 44.305
                                 
                                 
                                    bakrov (II) hidroksid
                                 
                                 
                                    ≥ 573 g/kg
                                 
                              
                                    bakrov oksiklorid št. CAS 1332–65–6 ali 1332–40–7 št. CIPAC 44.602
                                 
                                 
                                    dibakrov klorid trihidroksid
                                 
                                 
                                    ≥ 550 g/kg
                                 
                              
                                    bakrov oksid št. CAS 1317-39-1 št. CIPAC 44.603
                                 
                                 
                                    bakrov oksid
                                 
                                 
                                    ≥ 820 g/kg
                                 
                              
                                    bordojska mešanica št. CAS 8011–63–0 št. CIPAC 44.604
                                 
                                 
                                    ni dodeljena
                                 
                                 
                                    ≥ 245 g/kg
                                 
                              
                                    trivalentni bakrov sulfat št. CAS 12527-76-3 št. CIPAC 44.306
                                 
                                 
                                    ni dodeljena
                                 
                                 
                                    ≥ 490 g/kg
                                    Naslednje nečistoče ne smejo presegati naslednjih vrednosti:
                                    
                                                 
                                             
                                             
                                                arzen, največ 0,1 mg/g Cu
                                             
                                          
                                                 
                                             
                                             
                                                kadmij največ 0,1 mg/g Cu
                                             
                                          
                                                 
                                             
                                             
                                                svinec največ 0,3 mg/g Cu
                                             
                                          
                                                 
                                             
                                             
                                                nikelj največ 1 mg/g Cu
                                             
                                          
                                                 
                                             
                                             
                                                kobalt največ 3 mg/kg
                                             
                                          
                                                 
                                             
                                             
                                                živo srebro največ 5 mg/kg
                                             
                                          
                                                 
                                             
                                             
                                                krom največ 100 mg/kg
                                             
                                          
                                                 
                                             
                                             
                                                antimon največ 7 mg/kg
                                             
                                          
                              
                  
               (1)  Več podrobnosti o aktivni snovi in njenih lastnostih je na voljo v poročilu o pregledu.